**ILTAKOULU RY  PÖYTÄKIRJA**

**YHDISTYKSEN SÄÄNTÖMÄÄRÄINEN KEVÄTKOKOUS**

**Paikka: Pinni A2088**

**Aika: torstai 4.4.2019 kello 11.00**

1. **Kokouksen avaaminen**

Avataan kokous klo 11.00

1. **Kokouksen puheenjohtajan valinta**

Valitaan kokouksen puheenjohtajaksi Riku Viitaniemi.

1. **Kokouksen sihteerin valinta**

Valitaan kokouksen sihteeriksi Juulia Hietala.

1. **Kokouksen pöytäkirjan tarkastajien (2) ja ääntenlaskijoiden (2) valinta**

Valitaan kokouksen pöytäkirjan tarkastajiksi ja ääntenlaskijoiksi Elmeri Vasamies ja Karoliina Vaakanainen.

1. **Kokouksen laillisuus ja päätösvaltaisuus**

Yhdistyksen kevätkokous pidetään vuosittain hallituksen määräämänä päivänä maalis-huhtikuussa. Yhdistyksen kokouksen kutsuu koolle hallitus. Kokouskutsu on toimitettava viimeistään seitsemän (7) päivää ennen kokousta Politologit-sähköpostilistalle. Todetaan kokous lailliseksi ja päätösvaltaiseksi.

1. **Kokouksen työjärjestyksen ja esityslistan hyväksyminen**

Hyväksytään kokouksen työjärjestys ja esityslista.

1. **Ilmoitusasiat**

Ei ilmoitusasioita.

1. **Keskustelukohta, valmistelevat sääntömuutokset**
   1. Iltakoulun säännön 2§ ”Tarkoitus ja Toiminta” toisen virkkeen muuttaminen ”Yhdistys on poliittisesti riippumaton.” Tästä säännöstä keskustelua.

Keskustelu käydään viime syyskokouksen feminismikeskustelun sekä varainhankinnan mahdollisuuksien vuoksi, jotka ovat synnyttäneet keskustelua poliittisesta riippumattomuudesta. Kevätkokouksessa ei kuitenkaan tehdä päätöksiä sillä kevätkokous ei ole demokraattinen foorumi vähäisen osallistujamäärän vuoksi. Sääntömuutokset vaativat tarkkaa perehtymistä, jonka takia asiasta vain keskustellaan. Syyskokousta varten voidaan järjestää esimerkiksi keskusteluilta feminismistä.

Malviina Heinä kysyy mielipiteitä säännön mahdollisesta muuttamisesta muotoon ”puoluepoliittisesti riippumaton”. Samuel Jokela esittää, että poliittisesti riippumaton on liian abstrakti käsite. Karoliina Vaakanainen ei koe, että puoluepoliittisesti riippumaton olisi tarpeeksi laaja käsite riippumattomuuden kannalta. Myös Emmi Nieminen näkee, että puoluepoliittisesti riippumaton on terminä liian rajattu.

Käsitellään asiaa tarkemmin syyskokouksessa suotavammalla foorumilla, jonne hallitus valmistelee kattavan esityksen. Koska asiasta on syntynyt keskustelua feminismin ja varainhankinnan kannalta ideologinen kysymys on tärkeää tuoda keskustelualustalle. Mahdollista sääntömuutosta varten hallitus valmistautuu perinpohjaisesti (mahdollisia ennakkotapauksia, asiantuntijoiden lausuntoja), varautuen säännön muuttamiseen tai täydentämiseen.

Samuel näkee, että olisi hyödyllistä järjestää syyskuussa keskustelutilaisuus ideologisuudesta, johon pyydettäisiin jäsenistön lisäksi lain asiantuntijoita. Myös Mikko Lahtinen on lupautunut alustavasti tilaisuuteen.

* 1. Roope Tukian toivomusponsi, jonka mukaan sääntöihin kirjattaisiin siirtoäänivaalitapa käytettäväksi hallituksen valintaan.

Edellistä syyskokousta pohjustaen muutettaisiin kokonaisvaltaisesti äänestysmenettelyä, eli siirryttäisiin siirtoäänivaalitapaan. Iltakoulun säännöt eivät ole tätä aikaisemmin sallineet. Tukian ponsi on syyskokouksessa hyväksytty, joten hallitus tekee syyskokouksen kattavan esityksen asiasta, joka voidaan syyskokouksessa hyväksyttää sääntömuutoksena.

Samuel Jokela huomauttaa, että on tarvittavaa kutsua koolle ylimääräinen yhdistyskokous monien sääntömuutoksien vuoksi. Kaikki sääntömuutokset tehdään hyvin tarkasti ja perinpohjaisesti. Riku Viitaniemi näkee myös ylimääräisen kokouksen tarpeellisena sääntömuutoksia varten.

* 1. Markus Rahjan toivomusponsi, että hallitus valmistelee pysyvän työjärjestyksen yhdistyksen kokouksiin. Maininta, että syys- ja kevätkokouksen yhdistyksen työjärjestys ja vaalitapa määritellään erillisiksi liitteiksi. Tarkoituksena on myös helpottaa suljetun lippuäänestyksen pyytämistä.

Tällä hetkellä säännöt vaativat, että suljetusta lippuäänestyksestä pitää äänestää. Ajatuksena on helpottaa helpottaa suljetun lippuäänestyksen pyytämistä, jolloin myös yksi henkilö voi pyytää suljettua lippuäänestystä. Tämä olisi ollut jo viime syyskokouksessa välttämätön. Suljetun lippuäänestyksen helpottamisella säästetään myös aikaa, jolloin ei tarvitse äänestää siitä, että äänestetäänkö.

* 1. Iltakoulun pykälä seitsemän muuttaminen ”Yhdistyksen kokousten koollekutsuminen” Kaikki sisällölliset muutosehdotukset on esitettävä kirjallisena vähintään viikkoa ennen yhdistyksen kokousta, jotta jokainen voi valmistautua ehdotuksiin rauhassa tahoillaan. Tämän vuoksi myös kokouskutsujen on lähdettävä liikkeelle viimeistään kahta viikkoa ennen.

Kyseessä on olemassa olevien säännösten täydentäminen. Pysyvän esityslistan puuttuminen oli ongelma erityisesti viime syyskokouksessa feminismikeskustelun vuoksi, koska ihmiset eivät osanneet valmistautua keskusteluun.

* 1. Ville Tynkkysen toivomusponsi, jonka mukaan toimintasuunnitelma jaetaan tulevaisuudessa kahteen erilliseen dokumenttiin: 1) jatkuvan toiminnan kuvaus ja 2) toimintasuunnitelma.

Muutos on puhtaasti organisaation toiminnan helpottamista.

1. **Keskustelukohta varainhankintasuunnitelman luonnoksesta**

Hallitus esittelee nykyisen tilanteen taloudessa ja ideoista varainhankintaan. Lisäksi hallitus toteaa, että vuoden 2019 Syyskokoukseen toimitetaan kattavampi varainhankintasuunnitelma.

Varainhankintasuunnitelma on Arttu Rintasen syyskokouksen luonnoksen pohjalta tehty. Varainhankintasuunnitelman luonnosta on täydennetty jäsenistölle järjestetyn varainhankintaillan ajatuksien pohjalta.

Pääsykoejärjestelmä tulee uudistumaan, johon Iltakoulun pitää reagoida sillä suuri osa varoista tulee valmennuskurssista. Henkilökunnan mielipide on se, että valmennuskurssi järjestetään jatkossakin. Tästä syntyy moraalihenkinen keskustelu. Kysymys nousee esimerkiksi siitä, omaammeko tarpeeksi pätevää opettajaa.

Ajatuksena on myös ryhtyä myymään haalarimerkkejä.

Tärkeänä aspektina varainhankinnan kannalta on tapahtumatoiminnan kehittäminen. Esimerkiksi tuottavat lavatanssit on tarkoitus järjestetää tänä vuonna ja uusi konsepti wappulove vaikuttaa lupaavalta varainhankinnan näkökulmasta. Karoliina Vaakanainen tuo esille, että syyskokoukseen on tarkoitus tehdä esitys siitä mitkä tapahtumat ovat kannattavia ja mitkä ei, jonka perusteella voidaan karsia tapahtumia. Toimintasuunnitelmasta löytyy pakollisia tapahtumia, joten samassa esityksessä voisi keskustella myös niiden ehdollisuudesta. Myös tapahtumien hinnoista on tarpeellista käydä keskustelua, josko olisi mahdollista nostaa hintoja. Tästä tehdään oma kohtansa syyskokoukseen.

Jäsenmaksun hinnan nostaminen myös mahdollisuus.

Iltakoulun on tärkeää aktivoitua sponsoroiden hankinnassa, sillä Iltakoulun toiminta on ollut hyvin heikkoa tällä saralla. Varainhankinta-illassa syntyi ehdotuksia useista eri tahoista, joilta lähteä hakemaan rahoitusta. Esimerkkejä ovat EU, Tampereen kaupunki, Kuntaliitto, yleishyödylliset säätiöt sekä ravintolat.

Nähdään hyödyllisenä rekrytoida varainhankintakoordinaattorin sekä varainhankintatyöryhmä. Koordinaattorin ja työryhmän työ olisi jatkuvaa yli hallituskausien. Toiminta ei olisi kovin sitovaa vaan oman näkemyksen mukaista työtä. Rekrytoinnissa hallitus on jo ottanut askeleita.

Hallitus 2019:n tehtävä ei ole kertoa, miten hallituksen 2020 pitää toimia, vaan valmistella erilaisia skenaarioita ja malleja tulevaa hallitusta varten.

Kattavampi varainhankintasuunnitelma toimitetaan syyskokoukseen koska tilanne elää erityisesti valmennuskurssin vuoksi.

1. **Toimintakauden 2018 tilinpäätöksen, taseen, toimintakalenterin ja toimintakertomuksen esittely**

Samuel Jokela esittelee vuoden 2018 rahastonhoitaja Fiija Maunulan toimittaman varainhankintalausunnon, vuoden 2018 tilinpäätöksen, taseen ja toimintakertomuksen.

*Lotta poistuu 11.50.*

1. **Toiminnantarkastajien lausunnon esittely**Samuel Jokela esittelee toiminnantarkastajien Ville Tynkkysen ja Mikko Lampon lausunnon. Toiminnantarkastajat puoltavat vastuuvapauden myöntämistä vuoden 2018 hallitukselle.
2. **Tilinpäätöksen ja taseen vahvistaminen, toimintakertomuksen hyväksyminen ja vastuuvapauden myöntäminen vuoden 2018 hallitukselle.**Vahvistetaan tilinpäätös ja tase, hyväksytään toimintakertomus ja myönnetään vastuuvapaus vuoden 2018 hallitukselle.
3. **Sääntömääräinen jäsenten erottaminen**Emmi Nieminen tuo esille, kuinka jäsenrekisteri on ollut vähintään vuodesta 2012 lähtien vajavainen. Jäsenrekisteri ei ole ajan tasalla ja noin kaksisataa ihmistä pitää erottaa. Jäsenrekisterin päivittämisessä on suuri työ ja Emmi Niemisellä jäsenrekisterivastaavana ja vuoden 2019 hallituksella on tarkoitus hoitaa rekisteri kuntoon. Syyskokouksessa hoidetaan näin ollen jäsenten erottaminen. Alustavana ajatuksena erottamiset voisi tehdä ylimääräisessä kokouksessa syyskokouksen nopeuttamiseksi.
4. **Muutokset vastuualueisiin**Rahastonhoitaja Emmi Nieminen on nimetty hallituksen kokouksessa jäsenrekisterinvastaavaksi. Vahvistetaan nimitys. Jatkossa vaaditaan tehtävään nimettäväksi spesifi henkilö ja esimerkiksi rahastonhoitajasta voisi tehdä rahastonhoitaja ja jäsenrekisterivastaavan. Tästä lisää keskustelua myöhemmin.
5. **Muut esille tulevat asiat**Ei muita esille tulevia asioita.
6. **Seuraavan yhdistyksen kokouksen ajankohta**Hallitus sopii sääntöjen puitteissa yhdistyksen seuraavan kokouksen ajankohdan.
7. **Kokouksen päättäminen**Päätetään kokous klo 12.07.

Riku Viitaniemi, puheenjohtaja Juulia Hietala, sihteeri

Elmeri Vaakanainen, pöytäkirjantarkastaja Elmeri Vasamies, pöytäkirjantarkastaja

**Läsnäolijat**

Elmeri Vasamies

Emilia Kautto

Emmi Nieminen

Henna Hurskainen

Jasmin Rikkonen

Juulia Hietala

Karoliina Vaakanainen

Lotta Ketola *poistui 11.50.*

Malviina Heinä

Riku Viitaniemi

Samuel Jokela

Venla Koivu